recursal/SuperWikiNEXT-32B huggingface dataset:
**«Veslekari»** (1918–62) var en norsk ishavsskute. Den var etter «Fram» og «Maud» trolig landets sterkest bygde skute av tre da den ble bygd i 1918 for rederiet Winge & Co. (Kristiania) hos Christian Jensen (båtbygger). Han konstruerte også søsterskipet «Vesleper» som ble bygget hos Iversen i Son samme året.

Noe av materialet var til overs fra Amundsens skute «Maud» som var bygget samme sted året før.
Skuta ble slept til Skiens Verksteder A/S for montering av motor, samt rigging som galeas med stormseil, mesan, fokk og klyver. Den var 134 fot lang, 27 fot bred og var på 282 bruttoregistertonn. Første tur gikk 3. mars 1919.

Begge skutene ble brukt av Winges underselskap A/S Freda, men tross avtale av 1923 med russerne, avviklet Winge ishavs-fangsten i 1927. «Veslekari» ble kjøpt av D/S Furenak ved Elling Aarseth i Ålesund (*MV 20 VD*) og gikk til Kvitsjøen med Hans Rekdal som skipper. Den ble av redaktør Frøis Frøisland i Aftenposten leid inn til letingen etter den forsvunne Roald Amundsen 1928 og ved evakueringen av det jordskjelv-truede Jan Mayen i 1936. Ellers var den leid inn til Øst-Grønland av polfareren Louise Boyd i 1931 med Paul Lillenes som skipper, og 1933, 37 og 38 med Johan Olsen som skipper. De tre siste benyttet moderne ekkolodd av en type som senere ble produsert under navnet «Veslekari ekkolodd». Olsen førte skuta i mai 1939 lastet med et Widerøe-fly for å redde grev Gaston Micard som var syk på Germania Land.

Med Johan P. Brandal som skipper var skuta under den andre verdenskrig med i krigshendelser. 
Blindpassasjerene Hans H. Engebrigtsen og Alf Sundt-Jacobsen fra Tromsø ble etter at Norge var tatt, fraktet via Svalbard til Øst-Grønland, men oppdaget og satt av i båt. De kom seg senere til Little Norway.
Mens de lå i Vestisen besluttet de og andre skuter ved krigsutbruddet 10.4.40 å senke den tyske selfanger «Sachsen» som lå i samme området, men skuta rømte. For John Giæver ved Norsk Polarinstitutt fraktet de så forsyninger og motstandsmenn (skjult) til overvintrerne ved Øst-Grønland. I 1941 gjenreiste de værvarslingsstasjonen på Jan Mayen, før de reiste til Island X. Med navnet «HMS Bransfield» ble hun i april 1943 forsøkt brukt av britene i Operasjon Tabarin, men lekkasjer gjorde den unyttig.

Sommeren 1946 ble skuta returnert til eierne. Med ny 600 hk Crosley motor og to fot ekstra dro hun til Newfoundland i 1949, og ved Twillingate i samme området ble hun skrudd ned den 7.4.1961. Skipper Peder A. Brandal og mannskapet ble etter fem timers marsj reddet av «Polarbjørn».

Referanser
----------

1. 1 2  «Veslekari». Ishavsmuseet Aarvak.
2. ↑  Oterhals, Leo (1941-) (1999). *Brødre, båter og butikk: Anne og Peder Aarseths efterfølgere gjennom 100 år*. [Molde]: [L. Oterhals]. s. [11].
3. ↑  Hans H. Engebrigtsen (1992). *Seierens bitre frukter*.
4. ↑  Oterhals, s. 151-158
5. ↑  Oterhals, s. 112

Litteratur
----------

* Leo Oterhals (1997). *Polhav-om personligheter i skruisen*. Lagunen/P.R. Consult.
* Einar S. Ellefsen og Odd Berset (1957). *Veslekari - En forteljing om is og menn*. J. W. Eides forlag.
Kvinne fra mursi-folket
**Mago nasjonalpark** en nasjonalpark som ligger sørvest i Etiopia omkring 770 kilometer sørvest for hovedstaden Addis Abeba. Parkens areal er 2 162 km2, og ligger i regionen for sørlige nasjoner, nasjonaliteter og folk. Opprettelsen fant sted i 1979, og parkens hovedkvarter ligger i Jinka omtrent 40 kilometer mot nordøst. Terrenget er både sletteland med gress og busker, og elvedaler med skogkledde dalsider. Høyden over havet varierer fra 450 meter til det høyeste punktet som er toppen på fjellet Mount Mago med 2 528 meter. Årlig nedbørsmengde er normalt 400 - 500 mm, med mars og april som de mest nedbørsrike månedene. I vest grenser Mago nasjonalpark mot Omo nasjonalpark og Tama viltreservat. Elven Mago har sitt utspring i fjellene sørøst for parken, og renner gjennom nasjonalparken med samme navn.

Forskjellige stammer av lokalbefolkning bor i og i umiddelbar nærhet til Omo og Mago nasjonalparker, noe som er en kilde til konflikter. To av disse er mursi-folket som er kjent for sine kroppsdekorasjoner, og karo-folket. Disse folkegruppene anklager myndighetene for - i prosessen med å etablere nasjonalparkene - å forsøke å overkjøre rettighetene de har som urbefolkning. På den annen side er de lokale stammenes levevis og kultur et populært innslag i organiserte turist-utflukter til parkene.

I 2010 var det 9 070 utenlandske besøkende i parken.

Dyreliv
-------

I Mago nasjonalparken er det registrert 76 pattedyrarter, 237 fuglearter. I tillegg er det registrert minst 10 krypdyrarter, og 14 fiskearter innenfor parkgrensene. Av store pattedyr kan nevnes lelwel kuantilope, afrikansk bøffel (kafferbøffel), sjiraff, elefant, løve, gepard, leopard, sebra, sjiraffantilope og oryxantilope. I nasjonalparken har det vært registrert bøffelflokker på opptil 2000 dyr.

Referanser
----------

1. 1 2  Ethiopian Wildlife and Natural History Society: A Glimpse at Biodiversity Hotspots of Ethiopia - side 76. (pdf) - (publisert 2011) Arkivert 16. april 2012 hos Wayback Machine. Besøkt 9. oktober 2014
2. ↑  Mursi online: The Omo and Mago National Parks – an unresolved problem Besøkt 11. oktober 2014
3. ↑  James Young: Ethiopian protected areas - A Snapshot (publisert mars 2012) Arkivert 6. oktober 2014 hos Wayback Machine. Besøkt 9. oktober 2014

Kilder
------

* Ethiopian Wildlife Conservation Agency: Mago National Park Besøkt 10. oktober 2014

Eksterne lenker
---------------

* (en) Mago National Park – kategori av bilder, video eller lyd på Commons Rediger på Wikidata

| * v
* d
* r
Nasjonalparker i Etiopia |
| --- |
| Nasjonalparker | Abijata-Shala • Alatish • Awash • Bale Mountains • Chebera-Churchura • Gambella • Geraille • Kafta Sheraro • Mago • Maze • Nechisar  • Omo • Simien Mountains • Yabello • Yangudi Rassa | Etiopias flagg |
| Vilteservater | Babile elefantreservat • Senkelle kuantilopereservat |


|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
| Medaljeoversikt |
| --- |
| Konkurrerte for Storbritannia Storbritannias flagg |
| Orientering |
|  Seiere sammenlagt i Verdenscupen: 0 |
| Verdenscupseiere, enkeltløp: 0
(1 pallplassering) 
*Per 20. oktober 2015* |
| Verdensmesterskap |
| Sølv | 2013 Finlands flagg Vuokatti |  Sprint |

**Scott Fraser** (født 25. mars 1986 i Edinburgh) er en britisk orienteringsløper. Han representerer den finske orienteringsklubben Turun Metsänkävijät. Han har først og fremst hevdet seg på sprintdistansen.

Karriere
--------

Fraser debuterte i verdenscupen i 2006. Hans første VM løp han i Kiev i 2007. Høydepunktet i Frasers karriere kom under VM i finske Vuokatti i 203. Da løp han inn til sølvmedalje på sprinten bak hjemmehåpet Mårten Boström. 4.-plass på sprint fra VM i Lausanne i 2012 og 6.-plass på langdistanse fra VM i Trondheim i 2010 er andre topplasseringer skotten har fra verdensmesterskap.

I EM i orientering i latviske Ventspils i 2008 ble Fraser nummer fire på sprinten. Han har ytterligere én fjerdeplass i Verdenscupen. Den tok han under *Nordic Orienteering Tour* i 2011. Fraser ble nummer fem på EM-sprinten i Falun i 2012.

Eksterne lenker
---------------

* (en) Scott Fraser – World of O Rediger på Wikidata
**No Comprendo Press** er et norsk forlag som gir ut norske og utenlandske tegneserier og bøker i Norge. Forlaget ble startet av Espen Holtestaul og Hallvard Bratberg i 1992. No Comprendo Press har de siste år gitt ut mest tegneseriebøker, bildebøker for barn, og Anna Fiskes barneblad Rabbel, samt nyutgivelse av Olaf Gulbransson: Det var engang/Og så videre, og Pushwagner: Soft City, som er fra 1969-75. I 2009 gikk Dongery-kollektivet med sine bokutgivelser til No Comprendo Press. 

Siden 1993 har forlaget gitt ut bladet *Fidus* som for tiden har Knut Nærum som redaktør. *Fidus* ble opprettet for at norske tegnere skulle ha et felles forum og et blad hvor de kunne eksperimentere med form og innhold. Bladet ligger for tiden (2007) på is. 

I dag (2016) driver Espen Holtestaul forlaget, som holder til på Grünerløkka i Oslo, sammen med kona Cis-Doris Andreassen.

Noen norske tegneseriekunstnere på No Comprendo Press
-----------------------------------------------------

* Vanessa Baird
* Anna Fiske
* Lars Fiske
* Flu Hartberg
* Mette Hellenes
* Bendik Kaltenborn
* Steffen Kverneland
* Christopher Nielsen
* Knut Nærum
* Pushwagner

Noen utenlandske tegneserieromaner utgitt av forlaget er Marjane Satrapis *Persepolis* "Jimmy Corrigan" av Chris Ware og "I dag er den siste dagen i resten av ditt liv" av Ulli Lust.

Referanser
----------

1. ↑  *Store norske leksikon* om No Comprendo Press
2. ↑  Intervju på Fineart.no

Eksterne lenker
---------------

* No Comprendo Press' nettpresentasjon
* Intervju om forlaget 2002

Portal: Tegneserier

|  |  |
| --- | --- |
| Oppslagsverk/autoritetsdata | VIAF
 |
*Se også: Tjen folket (norsk politisk gruppe)*
***Tjen folket*** eller ***Tjeneste for folket*** (kinesisk: 为人民服务, pinyin: *Wèi rénmín fúwù*) er et av de best kjente politiske slagord fra maoismens Kina.

Før og nå i Kina
----------------

Uttrykket dukket først opp som overskriften på en trykt versjon av en minnetale holdt av Mao den 8. september 1944. 

Mao Zedong skrev denne talen for å minnes en soldat i Folkets frigjøringshær, Zhang Side, hans livvakt gjennom mange år og en følgesvenn under «den lange marsjen». I talen siterte han den historikeren Sima Qian fra Han-dynastiets tid: *«Om enn døden rammer alle mann likt, kan den være tyngre enn Taifjellet eller lettere enn en fjær»* (人固有一死，或重于泰山，或轻于鸿毛。). Mao fortsatte: *«Å dø for folket har mer vekt enn Taifjellet, men å arbeide for fascistene og dø for undertrykkerne er lettere enn en fjær. Kamerat Zhang Side døde for folket, og hans død bar i sannhet mer vekt enn Taifjellet»*. 

Devisen *Tjen folket* ble sammen med andre, som særlig *«Aldri for å gagne seg selv, alltid for å gagne andre»* og *«Utrettelig kamp»*, kjerneprinsipper innen Det kinesiske kommunistparti. Selv om det er mindre i bruk i dag, spiller det stadig en rolle ved viktige seremonielle anledninger. Det er innskrevet på fondveggen i Xinhuaporten inn til Zhongnanhai, som rommer regjeringens og kommunistpartiets nasjonale hovedsete i Beijing.

### I de væpnede styrker

Under troppeinspeksjoner i Folkets frigjøringshær, Folkerepublikken Kinas partibaserte militærmakt, fremføres følgende seremonielle utveksling:

Inspiserende offiser: «Vær hilset, kamerater!» (同志们好 *Tóngzhì menhǎo*)
Tropper: «Vær hilset, leder!» (首长好 *Shǒu zhǎnghǎo*)
Inspiserende offiser: «Kameratene har arbeidet hardt» (同志们辛苦了 *Tóngzhì men xīn kǔ le*)
Tropper: **«Med å tjene folket!»** (为人民服务 ***Wèi rénmín fúwù***)
### Kinesisk bestselger

I 2005 utgav den kinesiske forfatteren Yan Lianke boken *Tjen folket*, som ble en bestselger, oversatt til flere verdensspråk.

Den er imidlertid blitt forbudt av den kinesiske regjering, i det minste delvis på grunn av sin behandling av Mao Zedong og politiske anliggender.[]

Utenfor Kina
------------

Slagordet fikk en veldig spredning i Kina i Maos levetid, ikke minst gjennom Maos lille røde, og ble også tatt opp av maoistiske miljøer i andre land, også i Norge. Det interne medlemsbladet til Arbeidernes kommunistparti het i mange år *Tjen Folket*, forkortet TF. Forkortelsen ble også lenge benyttet på avisa *Klassekampens* humorside, der den ble sagt å stå for «Tidens fylde». Den dag i dag (2008) finnes det en organisasjon i Norge ved navn Tjen folket.

Synlig fra verdensrommet
------------------------

Ved hjelp av Google Earth kan man på 42°32'33.95" / 94°19'36.80" se innskriften *Tjen folket* 为人民服务 markert i terrenget i det nordøstlige Xinjiang.

Eksterne lenker
---------------

* Mao Zedong: *Tjen folket* *Tjen folket*, tekst på norsk, 8. september 1944.
* Mao Zedong (1944): Serve the People.
* Xinhua Net Folkets frigjøringshærs garnison i Hongkong fortsetter å bruke *Tjen folket* (på kinesisk)
**Skjeggtorsk** (*Trisopterus luscus*) er en fiskeart i torskefamilien som ligner svært mye på sypike.

Beskrivelse
-----------

Skjeggtorsken blir inntil 45 cm lang og 3 kg tung. Vanlig størrelse er 20-30 cm. Den har tre ryggfinner, den første har 11-14 bløtstråler, den andre 20-24 bløtstråler og den tredje 18-20 bløtstråler. Den første gattfinnen har 30-34 bløtstråler, mens den andre har 19-22 bløtstråler. For å skille skjeggtorsk og sypike kan man trekke en linje fra gattåpningen til ryggsiden og den vil treffe midt på eller på fremre halvdel av første ryggfinne hos skjeggtorsk. Hos sypike vil den treffe bakkant av første ryggfinne.
Skjeggtorsken kan ha en svart flekk ved roten av brystfinnene. Den er litt overbitt og har en tydelig skjeggtråd.
Fargen er brun på ryggen og grå/sølvaktig mot buken.

Utbredelse og habitat
---------------------

Skjeggtorsken er utbredt i nordøstlige deler av Atlanterhavet, fra Marokko og nordover til Shetland og Skagerrak. Finnes også i vestlige deler av Middelhavet. I Norge finnes skjeggtorsken spredt langs kysten nord til Trondheim.

Skjeggtorsken lever vanligvis i små stimer på grunt vann 10-100 m, men i Middelhavet finnes den ned mot 300 m. Den liker seg rundt klipper, rev eller vrak.

Adferd
------

Skjeggtorsken er en nattaktiv art som gjemmer seg i huler og sprekke om dagen. Den lever hovedsakelig av krepsdyr, småfisk og blekksprut.
Gytingen foregår i mars – april på 50 – 70 m dyp.

Økonomisk betydning
-------------------

Det blir tatt en del skjeggtorsk som bifangst i trål. Blir brukt som industrifisk.

Litteratur
----------

* Moen, Frank Emil (2003). *Dyreliv i havet - Nordeuropeisk marin fauna* (3 utg.). Kristiansund: KOM Forlag. ISBN 82-90823-54-1.
* Pethon, Per (2005). *Aschehougs store fiskebok* (5 utg.). Oslo. ISBN 82-03-23247-7.

Eksterne lenker
---------------

* (en) *Skjeggtorsk* – oversikt og omtale av artene i WORMS-databasen Rediger på Wikidata

* (en) *Skjeggtorsk* i Encyclopedia of Life Rediger på Wikidata

* (en) *Skjeggtorsk* i Global Biodiversity Information Facility Rediger på Wikidata

* (no) *Skjeggtorsk* hos Artsdatabanken Rediger på Wikidata

* (sv) *Skjeggtorsk* hos Dyntaxa Rediger på Wikidata

* (en) *Skjeggtorsk* hos FishBase Rediger på Wikidata

* (en) *Skjeggtorsk* hos Fossilworks Rediger på Wikidata

* (en) *Skjeggtorsk* hos ITIS Rediger på Wikidata

* (en) *Skjeggtorsk* hos NCBI Rediger på Wikidata

* (en) *Kategori:Trisopterus luscus* – bilder, video eller lyd på Wikimedia Commons Rediger på Wikidata

* (en) *Trisopterus luscus* – galleri av bilder, video eller lyd på Wikimedia Commons Rediger på Wikidata
* (en) *Trisopterus luscus* (Linnaeus, 1758) Pouting - FishBase

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
*Spardame (andre betydninger)*

**Spardame** er et kortspill for 3–5, helst 4 spillere. Det har i stor grad samme reglene som for spillet hjerter som er standard i Windows. Hensikten er også her, å ha lavest mulig poengsum når spillet er slutt. Man kan spille et bestemt antall runder, eller til en bestemt positiv eller negativ poengsum er oppnådd av en spiller.

Spilleregler
------------

Er man 3 spillere legges kløver 2 bort, er man 5 spillere legges kløver 2 og ruter 2 bort. Kortene deles så ut slik at alle har like mange. Hver spiller velger etter å ha sett på kortene, men før spillet starter, tre kort som sendes til sidemannen. (To om man er 5 spillere og fire om man er tre). Man kan aldri gi bort spar dame. Alle andre kort kan gis bort.

Spillet kan starte på to måter:

* Spilleren til venstre for den som delte ut kortene starter første runde, deretter går det på rundgang med klokka; eller
* Spilleren med den laveste kløveren på hånden (kløver 2 hvis dette kortet ikke har blitt tatt ut av stokken før kortene ble delt ut), legger ut dette kortet på bordet. Deretter fortsetter spillet rundt bordet med klokken.

Så langt det går, må man legge samme farge som den som åpner runden. Har man ikke flere ruter hvis det f.eks. går i ruter, står man fritt til å legge ut et kort av en annen farge.

Poengregler
-----------

For hvert hjerterkort man sitter igjen med når runden er over, ilegges man 10 straffepoeng. Hjerteress gir 20 poeng. Den som får spardamen, mottar 100 poeng. Tilsammen går altså hver runde ut i 240 poeng: 100 (spardame) + 12x10 (hjertere) + 1x20 (hjerter ess)

Hvis man klarer å ta inn alle hjerterne og spar dame (ikke nødvendigvis alle stikk), får de andre spillerne 100 plusspoeng.

Man regner deretter ut den totale summen ut ifra pluss og/eller minuspoeng (se varianter), og legger sammen summen for hver runde.

Varianter
---------

Det finnes mange varianter av reglene:

* Ruter knekt gir minus 50 eller minus 100 poeng. Total poengsum som deles ut i hver omgang, blir da 190 eller 140. (240 minus 50 eller minus 100).
* Ingen kan kaste ("sakke") hjerter uten at hjerter har vært spilt ut som utspill, eller man ikke har andre muligheter.
* Bytting av kort skjer vekselvis til høyre og venstre og tvers over bordet
* Hvis man klarer å unngå å ta inn noen kort i løpet av en runde, får man -50 poeng.
* Man kan ikke gi bort spardamen eller hjerteresset.

'Man kan bare gi bor spardamen om man også gir bort ruterknekten

* Man kan åpne med hvilket som helst kort. Spilleren til venstre for den som deler ut begynner.
* Når 3 spiller sammen tar man ut alle 2-erne, for å beholde like mange kort i hver sort. Dette gir 16 kort til hver.

Norgesmesterskap
----------------

Det blir årlig arrangert NM i spardame i forbindelse med Bergen Spillfestival.

| Norgesmester | Årstall |
| --- | --- |
| Jonny Heggheim | 2010 |
| Stian Lampe | 2011 |
| Morten Lindstrøm | 2012 |
| Lisbeth Alver | 2013 |
| Frode Kvisti | 2014 |

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |
Spar ess
**Spar** (♠) er en av de fire fargene i en vanlig kortstokk. De tre andre er; hjerter (♥), ruter (♦) og kløver (♣).

Historie
--------

I Frankrike begynte en å masseprodusere spillkort ved hjelp av tresnitt på slutten av 1400-tallet. Symbolet «♠» var muligens opprinnelig ment å etterligne et løvblad, noe som var vanlig på tyske kortstokker, men det ble iallfall tidlig oppfattet som en spyd eller lansespiss. Det franske ordet for spar er «pique» «spyd/lanse». I germanske land ble imidlertid dette symbolet oppfattet som bladet på en spade – og i alle germanske språk er ordet for kortfargen og ordet for spade (i flertall) identisk. Unntaket er moderne norsk, men dette skyldes at den eldre formen «spader» er blitt forkortet til «spar» – på samme måten som at «fader» er blitt til «far». Dette bekreftes ved at kortfargen «spar» i tysk og nederlandsk også kan omtales som «Schüppen»/«schoppen» «liten spade/skovl».

På spanske kortstokker og tarotstokker bruker en symbolene «sverd» (spar), «beger» (hjerter), «mynter» (ruter) og «stokker» (kløver). Det spanske ordet for «sverd» er «espadas», og mange mener derfor at ordet spader/spar kommer fra spansk. Men dette er lite trolig: Spanske kortstokker har vært lite eller ingenting brukt i germanske land – og de andre kortfargene i germansk har heller ikke spanske navn. Grunnen til forvirringen er at det latinske ordet «spatha» (bredt slagsverd; vevskei), som er lånt fra gresk «spathe» (flatt trestykke; bredt arbeidsredskap), har samme indoeuropeiske rot som det germanske ordet «spade» (spade). Det bør forøvrig nevnes at det spanske ordet for det franske kortsymbolet spar er «picos» – ikke «espadas».

I Storbritannia regnet en opprinnelig hjerter for å være den høyeste kortfargen, og på 1700- og 1800-tallet var det vanlig å lage kortstokker hvor kortfargene representerte de fire verdensdelene: hjerter = Europa, ruter = Asia, kløver = Afrika og spar = Amerika. Australia ble ikke regnet som en egen verdensdel på den tiden. Men når en brukte slike kortstokker i USA regnet en selvsagt spar for å være den høyeste kortfargen. Og siden flere av de mest kjente kortspillene har sin opprinnelse i USA (ikke minst bridge og poker) har dette ført til en generell internasjonal aksept for at spar skal rangeres som den høyeste kortfargen.

Datalogi
--------

Spar symbolet finnes i tegnsettet unicode.

|  | Position | Navn | decimal | hex | HTML |
| --- | --- | --- | --- | --- | --- |
| ♠ | U+2660 | Black spade suit | &#9824; | &#x2660; | &spades; |
| ♤ | U+2664 | White spade suit | &#9828; | &#x2664; |  |

|  |  |
| --- | --- |
| Oppslagsverk/autoritetsdata | Encyclopædia Britannica
 |
***The Antics of Ann*** er en amerikansk stumfilm fra 1917, regissert av Edward Dillon.

Handling
--------

Ann Wharton, en ung student ved det prestisjetunge Bredwell Academy, havner i trøbbel etter at en skje med frokostblanding hun kastet mot en klassekamerat ved et uhell treffer fru Bredwell i ansiktet. Mens hun blir irettesatt på Mrs. Bredwells kontor, resulterer en misforståelse i at et medlem av fotballaget ankommer kontoret med Anns klær.

Ann hadde tidligere lagt igjen disse klærne da hun byttet om til fotball-drakt, slik at hun kunne spille fotball sammen med resten av laget. Så Mrs. Bredwell skriver til Anns far, og varsler ham om at Ann kommer til å bli utvist. Ann klarer å forhindre at dette brevet blir lest av faren hennes, men problemene hennes er langt fra over.

Skuespillere
------------

* Ann Pennington som Ann Wharton
* Harry Ham som Tom Randall
* Ormi Hawley som Olive Wharton
* Crauford Kent som Gordon Trent
* William T. Carleton som Mr. Wharton

Referanser
----------

1. ↑  ; besøksdato: 14. april 2016.
2. ↑   www.imdb.com, besøkt 14. april 2016[Hentet fra Wikidata]
3. ↑  The Antics of Ann
4. ↑  THE ANTICS OF ANN

Eksterne lenker
---------------

* (en) *The Antics of Ann* på Internet Movie Database Rediger på Wikidata

* (en) *The Antics of Ann* på AllMovie Rediger på Wikidata

* (en) *The Antics of Ann* på American Film Institute Rediger på Wikidata

* (en) *The Antics of Ann* på Silent Era Rediger på Wikidata
***The Apple Tree Girl*** er en amerikansk stumfilm fra 1917, regissert av Alan Crosland.

Handling
--------

Charlotte Marlin vokste opp på en gård i Connecticut i skyggen av Micahs epletre, hvis frukt, ifølge legenden forandret seg fra blek-grønn til flekkete rød etter at en kjøpmann ble drept og begravet i området. Foreldreløs bor Charlotte hos sin tante og kusinen Margaret. Hun møter Neil Kennedy, en fattig ung mann ved college, og de blir snart venner. Margaret, som er forlovet med den mer velstående Willis Hayland, erter henne ofte.

Charlotte er veldig misunnelig på Margaret og bestemmer seg for å få alle til å like henne, bli berømt og gifte seg med en millionær. I håp om å bli berømt begynner Charlotte som golf-spiller, og begynner snart å vinne turneringer. Hun møter millionæren Perry Graham, etter å ha slått ham i hodet med en golfball. Men etter at Perry forelsker seg i henne, innser Charlotte at hun egentlig er mer glad i Neil Kennedy - som må har blitt en lovende ung doktor.

Skuespillere
------------

* Shirley Mason som Charlotte Marlin
* Joyce Fair som Margaret Pennington
* Jessie Stevens som Ma'me Bazin
* Raymond McKee som Neil Kennedy
* Edward Coleman som Willis Hayland
* Mabel Guilford som Lady Standish
* Graham Doubble som Bannister Hughes
* Harry Hollingsworth som Perry Graham
* Andy Clark som Peter
* Mabel Strickland som Grace Pennington
* William Wadsworth som Philip Pennington

Referanser
----------

1. ↑  The Apple Tree Girl
2. ↑  THE APPLE-TREE GIRL

Eksterne lenker
---------------

* (en) *The Apple Tree Girl* på Internet Movie Database Rediger på Wikidata
***The Angel Factory*** er en amerikansk stumfilm fra 1917, regissert av Lawrence B. McGill.

Handling
--------

I slummen i New York driver David Darrow et hjem kalt «The Angel Factory» hvor han forsøker å hjelpe mennesker som blir utsatt for undertrykkelse. I løpet av dette arbeidet møter han Darrow Florence, en uskyldig ung kvinne fra den fattige slummen, og blir raskt romantisk tiltrukket av henne. Men Betty, Darrows snobbete forlovede, blir snart misunnelig og inviterer Florence til en mottakelse - i håp om å gjøre henne flau.

Men dette fungerer ikke som han hadde planlagt, og gyn blir snart populær blant alle de tilstedeværende gjestene. Samtidig blir Darrow forfulgt av gangsteren Tony Podessa, en misnunnelig mann fra Firenze sin fortid. Mens Florence ser de to mennene konfrontere hverandre, blir Tony drept av et mystisk skudd. Politiet ankommer og arresterer raskt Darrow for å ha begått drapet, selv om han egentlig var uskyldig i dene forbrytelsen.

Skuespillere
------------

* Antonio Moreno som David Darrow
* Helene Chadwick som Florence Lamont
* Armand Cortes som Tony Podessa
* Margaret Greene som Betty
* Suzanne Willa som Marie Lacy
* Frank Conlan som Bill

Referanser
----------

1. ↑  The Angel Factory
2. ↑  THE ANGEL FACTORY

Eksterne lenker
---------------

* (en) *The Angel Factory* på Internet Movie Database Rediger på Wikidata
Kart som viser kratonene (mørk brunt) i Sør-Amerika og Afrika, som utgjorde det tidligere kontinentet Vest-Gondwana. Vest-Afrika-skjoldet ses i brunt øverst i kartet, mens Benin-Niger-skjoldet og Tuaregblokken ligger øst for disse markert i mørk grått.
**Vest-Afrika-skjoldet** er et drøyt 2 milliarder år gammelt kraton (grunnfjellsskjold) i Vest-Afrika, som i likhet med de fleste kratonene her og i Sør-Amerika stammer fra proterozoikum for 2,5 – 1,0 milliarder år siden. Disse kratonene fra (meso-proterozoikum) fløt en tid sammen og dannet urkontinentet Vest-Gondwana.

Dette grunnfjellsskjoldet har et areal på om lag 4 000 000 km2, og utgjør den vestlige del av Sahara. Grunnfjellskjoldet hang sammen med Amasonasskjoldet i Sør-Amerika da det inngikk i Vest-Gondwana.

Kratonet har to sub-skjold eller «blokker» i øst, som forbinder det mot det overveiende underjordiske (plattformiske) Øst-Sahara-skjoldet:

* Tuaregskjoldet eller *Tuaregblokken* som er neo-proterozoisk, dvs yngre enn 1 milliard år.
* Benin-Niger-skjoldet eller *Benin-Niger-blokken* som også er neo-proterozoisk.

Sahara-ørkenen og elva Niger dominerer kratonets overflate.

Referanser
----------

Eksterne lenker
---------------

* Avigad, Dov og Gvirtzman, Zohar (2009). «Late Neoproterozoic rise and fall of the northern Arabian–Nubian shield: The role of lithospheric mantle delamination and subsequent thermal subsidence» (PDF). *Technophysics*. doi:10.1016/j.tecto.2009.04.018. Arkivert fra originalen (PDF) 9. april 2011. CS1-vedlikehold: Flere navn: forfatterliste (link) Arkivert 9. april 2011 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Encyclopædia Britannica **·** Encyclopædia Britannica
 |
Nissan Stagea WC34
**Nissan Stagea** er en stasjonsvogn produsert av den japanske bilprodusenten Nissan i tidsrommet 1996 til 2007 som en direkte konkurrent til Subaru Legacy. Nissan Stagea ble kun markedsført og solgt i Japan.

Historie
--------

Nissan Stagea ble produsert i to generasjoner; WC34 (1996–2001) og M35 (2001–2007).

WC34 (1996–2001)
WC34- utgaven var basert på samme plattform som Nissan Laurel og var utstyrt med en Nissan RB- motor på 2,0l eller 2,5l med turbo. Den var også tilgjengelig med både 2WD og 4WD, hvor 4WD- systemet hadde flere likhetstrekk med det som var montert i Nissan Skyline GT-R.

M35 (2001–2007)
M35 er basert på Nissans FM-plattform og har et nært slektskap til Nissan Skyline (V35). M35 fikk, i likhet med Skyline, en Nissan VQ- motor som var tilgjengelig i utgavene 2,5l, 2,5l turbo og 3,0l. Høsten 2004 ble 2,5l turbo og 3,0l- utgavene byttet ut med en ny 3,5l- utgave.

Nissan Stagea ble tatt ut av produksjon sommeren 2007 og har senere blitt erstattet av Nissan Skyline Crossover.
**Australian Greens**, ofte kalt bare **The Greens**, er et australsk grønt parti.

Partiet ble grunnlagt i 1992 og er idag en konføderasjon av åtte partier på delstats- og territorienivå. Det eldste partiet blant disse er Tasmanian Greens (tidligere *United Tasmania Group*), som ble dannet i 1972. 

The Greens har hittil hatt tre føderale partiledere: 

* Bob Brown (2005-2012)
* Christine Milne (2012-2015)
* Richard Di Natale (2015-)

Blant kjente partimedlemmer finnes filosofen Peter Singer.

Partiet er medlem av Global Greens, og deler fire kjerneverdier med de andre grønne partiene: økologisk bærekraft, sosial rettferdighet, grasrotdemokrati, samt fred og ikkevold. Eksempler på konkrete enkeltsaker som de markert seg på er forbud mot sirkusforestillinger med ville dyr, etablering av høyhastighetstog, nedlegging av WTO, IMF og Verdensbanken så sant de ikke blir demokratisert, samt anerkjennelse av likekjønnet ekteskap.

Partiet fikk representasjon i Australias underhus første gang i 1998, og i senatet første gang i 2010. Ved valget til underhus og senat i juli 2016 fikk partiet 10,23% av stemmene i underhusvalget, og har nå 1 av de 150 plassene, samt 8,65% av stemmene i senatsvalget, med 9 av de 76 plassene som resultat. Ulikheten i resultatet henger sammen med ulik valgordning for de to kammerne.

Referanser
----------

1. ↑  .

Eksterne lenker
---------------

* (en) Offisielt nettsted Rediger på Wikidata

* (en) Australian Greens – kategori av bilder, video eller lyd på Commons Rediger på Wikidata
* Australian Greens på Twitter Rediger på Wikidata

* Australian Greens på Facebook Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** NLA
 |
Macquarie Island Station
**Australian Antarctic Division** (AAD) er en enhet i Australias Department of the Environment, Water, Heritage and the Arts. Dette er det offentlige organet som forvalter Australias stasjoner i antarktiske og subantarktiske stasjoner og territorier som en del av Australian Antarctic Program – historisk kjent som Australian National Antarctic Research Expeditions (ANARE). Australian Antarctic Division er lokalisert i Kingston på Tasmania, like sør for Hobart.

Stasjoner
---------

Australia opererer tre forskningsstasjoner i Antarktis:

* Casey
* Davis
* Mawson

I tillegg finnes en stasjon på den subantarktiske øya Macquarie Island (Macquarieøya).

Eksterne lenker
---------------

* (en) Offisielt nettsted Rediger på Wikidata

* (en) Australian Antarctic Division – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Veronica Gianmoena** (født 25. oktober 1995 i Cavalese) er en italiensk skihopper og kombinertløper som representerer US Lavazè.

Karriere
--------

### Hopp

Gianmoena har deltatt i seks junior-VM mellom 2010 og 2015, med en 24.-plass som beste plassering fra Junior-VM på ski 2015 i Almaty.

Hun representerte Italia under Vinter-OL for ungdom 2012, med en 12.-plass individuelt og 10.-plass i lagkonkurransen.

Gianmoena debuterte i verdenscupen i skihopping den 16. februar 2013 i slovenske Ljubno, hvor hun ikke kvalifiserte seg til finaleomgangen med en 40.-plass.

Hun ble tatt ut i den italienske troppen til Ski-VM 2019 i Seefeld, der hun hoppet Italia til 8.-plass i lagkonkurransen for kvinner.

### Kombinert

Gianmoena debuterte i kontinentalcupen i kombinert den 20. januar 2018 på Rena, hvor hun endte på en 5.-plass.

Referanser
----------

1. ↑   Det internasjonale ski- og snøbrettforbundet, oppført som Veronica GIANMOENA, FIS kombinertutøver-ID 220118[Hentet fra Wikidata]

Eksterne lenker
---------------

* (en) Veronica Gianmoena – Olympics.com Rediger på Wikidata

* (en) Veronica Gianmoena – Olympic.org Rediger på Wikidata

* (en) Veronica Gianmoena – Olympedia Rediger på Wikidata

* (en) Veronica Gianmoena – FIS (kombinert) Rediger på Wikidata

* (en) Veronica Gianmoena – FIS (skihopping) Rediger på Wikidata

* (pl) Veronica Gianmoena – skijumping.pl Rediger på Wikidata

* (en) Veronica Gianmoena – TheSports.org Rediger på Wikidata
*Bohèmes au café*. (1886) Jean-François Raffaelli.55 x 44 cm. Bordeaux: Musée des Beaux-Arts.
**Café Guerbois** i Grande Rue des Batignolles 11-13 (i dag: Avenue de Clichy 9) i det 17. arrondissement i Paris var et møtested for diskusjoner og planlegging blant kunstnere, forfattere og kunstelskere – *bohèmes*, forskjellig fra *bourgeoisie*.

Gruppens samlende skikkelse var Édouard Manet, og den møttes på caféen vanligvis på søndager og torsdager.

Émile Zola, Frédéric Bazille, Louis Edmond Duranty, Henri Fantin-Latour, Edgar Degas, Claude Monet, Pierre-Auguste Renoir og Alfred Sisley var ofte med på samtalene. Noen ganger var også Paul Cézanne og Camille Pissarro med dem. Gruppen ble noen ganger kalt *Batignollesgruppen* og mange av deltakerne var tilknyttet impresjonismen.

Konversasjonene var ofte ildfulle. En kveld i februar 1870 gikk ting så langt at Manet, som var krenket av en anmeldelse skrevet av Duranty, såret Duranty i en duell. Såret var ikke dødelig, og de to forble venner.

Café Guerbois finnes ikke lenger.

Referanser
----------

1. ↑  Tinterow, Gary. Henri Loyrette (1994). *Origins of Impressionism*. Metropolitan Museum of Art. p. 314. ISBN 9780870997174. OCLC 30623473.

Eksterne lenker
---------------

* Piece about Émile Zola which mentions the café
* *Batignolles Group* article in ArtLex Art Dictionary
* Mention of the café in Manet biography
* Short piece on the café
* About the duel
* Manet as a regular frequenter of the Café Guerbois  Arkivert 3. mars 2016 hos Wayback Machine.
**Caffè macchiato** eller også **espresso macchiato** er en kaffe (espresso) med litt melk i. Ordet *macchiato* på italiensk betyr *markert*  – i betydningen *med et merke*; i dette tilfellet betyr caffè macchiato en espresso med en hvit melkeflekk.

Grunnen til å «merke» en espresso med en melkeflekk er for å vise at det *er* litt melk i kaffen – under den gyldne overflaten (i «crèmaen», som en riktig laget espresso skal ha).

Latte macchiato
---------------

En **latte macchiato** er det motsatte av en caffè macchiato: Det er *markert melk*. 

Her helles litt espresso (1/2 «shot» eller mindre) i en kopp eller et glass med steamet melk, slik at espressoen lager et lite, kaffebrunt merke i melkens hvite melkeskum.

Se også
-------

* Espresso
* Kaffe

| * v
* d
* r
Kaffe- og espressobaserte drikker |
| --- |
| 
* Espresso (lungo
* ristretto
* corretto
* con panna)
* Americano
* Cappuccino
* Cortado
* Caffè latte
* Caffè macchiato
* Caffè mocca
* Irish coffee

 | Kaffe |

|  |  |
| --- | --- |
| Oppslagsverk/autoritetsdata | TasteAtlas
 |
| Ust-Ordynsk-Burjatia |
| --- |
|
|  |
|
| Hovedstad: | Ust-Ordynskij |
| Føderalt distrikt: | Sibir |
| Areal: | 22 400 km² |
| Folketall: | 135 300 *(2002)* |
| Guvernør: | Valerij Malejev |
| Regionkode: | `85` |
| Tidssone: | UTC+0800 |
|

**Ust-Ordynsk-Burjatia** (russisk Усть-Ордынский Бурятский автономный округ) et tidligere autonomt distrikt (okrug) i Russland, som var en del av Irkutsk oblast. 16. april 2006 ble det holdt en folkeavstemning om full sammenslåing av Ust-Ordynsk-Burjatia med Irkutsk oblast. Resultatet ble ja, og sammenslåingen ble gjennomført 1. januar 2008.

De viktigste næringsveiene i distriktet er skogbruk og treforedling, samt landbruk som har gode vekstvilkår og et nært marked i storbyen Irkutsk.

Eksterne lenker
---------------

* (en) Ust-Orda Buryat Okrug – kategori av bilder, video eller lyd på Commons Rediger på Wikidata

* (en) Усть-Ордынский Бурятский автономный округ – galleri av bilder, video eller lyd på Commons Rediger på Wikidata
* Artikkel fra Kommersant

|  |  |
| --- | --- |
| Oppslagsverk/autoritetsdata | Store norske leksikon
 |
***The Rite*** er en amerikansk skrekkfilm fra 2011, regissert av Mikael Håfström. Hovedrollene spilles av Anthony Hopkins, Colin O'Donoghue, Alice Braga og Rutger Hauer. Den ble gitt ut i januar 2011 i USA.

Sammendrag
----------

Michael Kovak (Colin O'Donoghue) studerer til å bli diakon. Men etter sin ordinasjon, skriver han et brev om sin resignasjon til sin overordnede, og gir mangel på tro som grunnlag for dette. Sjefen hans Matthew (Toby Jones) ønsker å sende ham til Roma, for å studere eksorsisme under ledelse av en prest, Xavier (Ciarán Hinds). Han møter en ung journalist, Angelina, som tar samme kurs – og skal skrive en avis-artikkel om eksorsisme. Xavier ber Michael om å besøke Lucas (Anthony Hopkins), som er en anerkjent eksorsist. En av Lucas sine pasienter er en gravid 16 år gammel jente, Rosaria. Fader Lucas utfører en eksorsisme på henne, og Michael ser på.

Samme natt dør den unge kvinnen, og Fader Lucas føler at han har sviktet henne. Etter den unge kvinnens død, begynner Fader Lucas å vise tegn på demonisk besettelse. Lucas ber Michael finne Xavier, for å utføre en eksorsisme. Angelina og Michael prøver å finne Xavier, men får ikke kontakt med ham. Michael bestemmer seg for å utføre eksorsisme selv, med Angelina tilstede. Han fullfører en eksorsisme, og den kraftige demon forlater Fader Lucas. Etterpå forlater han Roma, og tilbake tilbake til USA. Filmen slutter med at Michael bestemmer seg for å fortsette som prest, og setter seg i en skriftestol for å høre en kvinnes tilståelse.

Rolleliste
----------

* Anthony Hopkins som fader Lucas Trevant
* Colin O'Donoghue som Michael Kovak
* Alice Braga som Angelina
* Ciarán Hinds som Xavier
* Marta Gastini som Rosaria
* Toby Jones som Matthew

Eksterne lenker
---------------

* Offisielt nettsted Rediger på Wikidata
* (en) *The Rite* på Internet Movie Database Rediger på Wikidata

* (no) *The Rite* hos Filmfront Rediger på Wikidata

* (sv) *The Rite* i Svensk Filmdatabas Rediger på Wikidata

* (da) *The Rite* i Danmark Nationale Filminstitut Rediger på Wikidata

* (en) *The Rite* på AllMovie Rediger på Wikidata

* (fr) *The Rite* på Allociné Rediger på Wikidata

* (nl) *The Rite* på MovieMeter Rediger på Wikidata

* (en) *The Rite* på American Film Institute Rediger på Wikidata

* (en) *The Rite* på Rotten Tomatoes Rediger på Wikidata

* (en) *The Rite* på Metacritic Rediger på Wikidata
* Film-trailer, youtube.com
***The Riches*** er en amerikansk drama-komedie og krimserie som gikk på FX fra 2007 til 2008. Serien kretser rundt Wayne og Dahlia Malloy, et Paveepar som reiser rundt med sine tre barn Di Di, Sam og Cael og lever av småsvindler og tyverier. Hovedrollene spilles av Eddie Izzard og Minnie Driver. Serien ble skapt av Dmitry Lipkin.

Plot
----

I første episode av serien slipper Dahlia ut av fengsel, og i løpet av sitt to år lange fengselsopphold har hun blitt avhengig av narkotika. I hennes fravær har Wayne og barna fortsatt med svindling over hele landet, og etter å ha hentet Dahlia i fengselet og avgitt paveeleiren et raskt besøk reiser de videre for å unngå et arrangert ekteskap som planlegges for Di Di. Wayne stjeler slektens sparepenger, og familien flykter. Etter å ha truffet på noen slektninger involveres Malloy-familien i en bilulykke, hvor et meget rikt ektepar omkommer. De forstår at de ikke kan returnere til paveeleiren, og de bestemmer seg i stedet for å ta identiteten til det døde ekteparet (Doug og Cherien Rich).

Rollebesetning
--------------

* Eddie Izzard: Wayne Malloy
* Minnie Driver: Dahlia Malloy
* Noel Fisher: Cael Malloy
* Shannon Woodward: Di Di Malloy
* Aidan Mitchell: Sam Malloy
* Todd Stashwick: Dale Malloy

Referanser
----------

Eksterne lenker
---------------

* (en) *The Riches* på Internet Movie Database Rediger på Wikidata

* (en) *The Riches* på The Movie Database – TV Rediger på Wikidata

* (en) *The Riches* på Metacritic Rediger på Wikidata
**Alexander Pearce** (1790-1824) var en irsk straffange som ble transportert til Van Diemen's Land (nå: Tasmania) i Australia. Han hadde opprinnelig blitt tiltalt for tyveri og skulle etter planen sone syv år i kolonien. I løpet av sitt liv i Australia klarte han å rømme fra ulike fengsler. Under en av fluktene ble han kannibal, ved å drepe andre som flyktet sammen med han. Han ble til slutt tatt av politiet og ble hengt i hovedstaden Hobart for sine ugjerninger.

Liv og virke
------------

Pearce ble født i Irland. Mens han jobbet som gårdsarbeider, ble han i 1819 tiltalt for å ha stjålet seks par sokker. Han ble deretter sendt til Australia for å sone sin straff. Tre år senere rømte han fra fengslet og ble senere tatt igjen for å ha forfalsket brev, som var en alvorlig forbrytelse på den tiden. Han ble tildelt sin andre dom, og måtte deretter sendes til Macquarie Harbour fengslet i kolonien.

Fra rømning til kannibalisme
----------------------------

Den 20. september 1822 klarte Pearce og syv andre straffanger å flykte fra fengslet. Blant de som deltok i flukten var Robert Greenhill, som, bevæpnet med øks, erklarte seg som ringlederen. Etter 15 dager på flukt i den nådeløse naturen var de utsultet. De bestemte seg for å trekke strå; den som trakk det korteste strået ble drept og spist. En etter en trakk fangene det korteste strået helt til Pearce og Greenhill var igjen. Begge var fortsatt utsultet, og selv om Greenhill hadde øksen, klarte Pearce å få den fra han mens han lå og sov. Deretter skal han ha drept han og spist han. Senere stjal han mat fra et aboriginsk teltområde. Etter 113 dager på rømmen ble han endelig tatt av politiet. Han ble deretter sendt tilbake til fengslet han hadde rømt fra.

Alexander Pearce ble senere hengt i Hobart den 19. juli 1824 etter å ha fått den siste oljen av presten Connolly. Det rapporteres om at like før han døde hadde han sagt: - Menneskekjøtt er utsøkt. Det smaker bedre enn fisk og svin.

Fangene som deltok i flukten
----------------------------

* Alexander Pearce – 32 år
* Robert Greenhill – 32 år
* Matthew Travers – 27 år
* Alexander Dalton – 25 år
* John Mather – 24 år
* Thomas Bodenham – 22 år
* William Kennerly – 44 år
* Edward 'Little' Brown – 48 år

Filmatisering
-------------

Filmen *Van Diemen's Land* fra 2009 omhandler Pearce sin flukt.

Referanser
----------

1. 1 2   Social Networks and Archival Context, SNAC Ark-ID w6kn4gbf, besøkt 9. oktober 2017[Hentet fra Wikidata]
2. ↑  «A journey through hell's gate». The Age. 29. oktober 2002.

|  |  |
| --- | --- |
| Oppslagsverk/autoritetsdata | VIAF **·** LCCN
 |
En **digital postkasse** blir brukt av det offentlige for å kommunisere digitalt med privatpersoner og med næringslivet. Informasjon og meldinger blir kryptert (ende-til-ende-kryptering) og sendt til en digital postkasse på en måte som er sikret mot innsyn. Innbyggerne kan reservere seg mot å motta post digitalt og fortsette å få post fra det offentlige på papir.

Norge
-----

I Norge kan innbyggerne velge mellom to postkasser: Digipost fra Posten Norge AS og e-Boks fra Nets og PostNord. Postkassene er likestilte og tilfredsstiller strenge krav til sikkerhet.

Det offentlige informerer innbyggerne om digital postkasse, hvordan man skaffer seg en digital postkasse og hvordan man kan reservere seg, på nettstedet Norge.no.

Per 2018 hadde 1,8 millioner av Norges innbyggere registrert seg for digital postkasse, men ett av fire brev som blir levert til digital postkasse åpnes ikke. Altinn er en tjeneste som det offentlige bruker for sikker sending og mottak av meldinger og en rekke andre funksjoner.

Sverige
-------

I Sverige er det fire store leverandører av digital postkasse:

* Digimail, som eies av Smart Refill og Bring
* e-Boks, som eies av PostNord
* Kivra, som eies av Kivra AB
* Min myndighetspost, som eies av den svenske staten

De digitale brevene leses i den digitale postkassen etter innlogging (oftest Mobilt BankID). Informasjon om det digitale brevet aviseras beroende på leverandør via e-post, pushmelding eller SMS. De mottatte e-brevene kan besvares til mottakeren, men ikke sendes videre. Hos Min myndighetspost kan dog brukerne kommunisere med hverandre.

Referanser
----------

1. ↑  Sigmund Bolme (23. april 2018). «Ett av fire digitale brev åpnes ikke». NRK. Besøkt 22. august 2018.
2. ↑  Westin, Josefin (20. januar 2018). «Digitala brevlådor - det här skiljer dem åt». *Aftonbladet*. Besøkt 7. februar 2018.

Eksterne lenker
---------------

* Digipost
* e-Boks
* Norge.no
8-kanals DAC på et Sound Blaster-lydkort.
En **digital til analog-omformer**, også kalt **DA-omformer** eller **DAC** (fra engelsk: *digital-to-analog converter*), er en elektronisk enhet som konverterer en digital (vanligvis binær) kode til et analogt signal.

En analog til digital-omformer utfører den motsatte operasjonen.

Et velkjent bruksområde for digital til analog-omformere er innen gjengivelse av digital lyd, slik som i CD-spillere, digitale lydavspillere og lydkort.

Grunnleggende ideell funksjon
-----------------------------

Ideelt punktprøvet signal.
Den fundamentale funksjon til en DAC er å gjøre verdier med endelig presisjon (vanligvis binære tall) om til en fysisk kvantitet (strøm, spenning eller ladning). Det vanlige er at den fysiske kvantiteten er en lineær funksjon av inngangsverdien. Vanligvis blir disse verdiene oppdatert ved faste intervall, og de kan bli sett på som verdier hentet fra en punktprøvingsprosess. Disse verdiene blir sendt til DAC-en og lagret i et register. Sammen med datasignalet er det vanlig å sende et klokkesignal som gjør at inngangsverdiene blir omformet.

Resultatet av denne funksjonen er at verdien på utgangen på DAC-en blir *holdt* mellom hver oppdatering av verdien, og en får en stykkevis konstant utgang. Dette er det samme som en nulte ordens hold-operasjon og har en særegen effekt på frekvensresponsen til det rekonstruerte signalet.

Stykkevis konstant signal. Typisk fra utgangen av en DAC.
Det faktum at DAC-ere i praksis ikke lager en sekvens av såkalte dirac impulser, som, ved ideell lav-pass filtrering, resulterer i det originale signalet før punktprøving, men i stedet lager en sekvens med stykkevis konstante verdier eller rektangulære verdier, gjør at det er en implisitt effekt som stammer fra nulte ordens hold operasjonen på frekvensresponsen til utgangen. Effekten er at det er en lett avrunding av forsterkingen ved høyere frekvenser (et 3.9224 dB tap ved Nyquistfrekvensen). Denne nulte ordens hold-effekten er en konsekvens av *hold* funksjonaliteten til DACen og **ikke** på grunn av punktprøvingen (engelsk: sampling) som kan være i forkant med en vanlig analog-til-digital omformer slik det ofte er misforstått til.

Eksterne lenker
---------------

* (en) Digital-analogue converters – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN
 |
**Digitalradio Norge AS** er et norsk aksjeselskap som gjennom informasjons- og operatørvirksomhet skal sikre en smidig overgang til digital radio for norske radiolyttere og for radiobransjen. Selskapet ble stiftet 10. august 2010 og representerer de tre største aktørene i den norske radiobransjen, Norsk rikskringkasting, P4 Radio Hele Norge og Bauer Media Norge, som blant annet eier Radio Norge.

Digitalradio Norges vedtektsfestede formål er å arbeide for å fremme teknologinøytral digital radiodistribusjon på ulike plattformer i Norge med spesiell vekt på erstatningsteknologi for dagens analoge distribusjon, og etablere seg som frekvensoperatør for digital kringkasting av radio og relaterte tilleggstjenester.

Daglig leder i Digitalradio Norge er Ole Jørgen Torvmark.

Se også
-------

* Norkring
* NRK
* P4 Radio Hele Norge
* Radio Norge

Referanser
----------

1. ↑  Om Digitalradio Norge AS
2. ↑  Nøkkelopplysninger fra Enhetsregisteret

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |